A murit Gerard Houllier, fost antrenor la Liverpool şi Lyon. Avea 73 de ani.
Gerard Houllier avea 73 de ani. Ultima dată a antrenat-o pe Aston Villa, în sezonul 2010-2011. A fost numit cel mai bun antrenor din lume în 2001.
Gerard Houllier, fost antrenor la echipe precum Liverpool sau Lyon, a murit la vârsta de 73 de ani, anunţă publicaţia franceză RMC Sport.Houllier este cunoscut pentru cei şase ani petrecuţi în Anglia, ca antrenor al lui Liverpool. În 2001, "cormoranii" au câştigat Cupa Angliei, Cupa Ligii Angliei, Cupa UEFA şi Supercupa Europei cu tehnicianul francez pe bancă. După ce a cucerit încă o Cupă a Ligii în 2003, Houllier a plecat de la Liverpool, fiind înlocuit cu Rafael Benitez.S-a întors în ţară natală, acolo unde a antrenat-o timp de două sezoane pe Lyon, alături de care a câştigat titlul şi cupa. Fostul mijlocaş a mai antrenat la Paris Saint Germain, naţionala Franţei şi, cel mai recent, la Aston Villa, în sezonul 2010-2011, dar a fost nevoit să renunţe la funcţie din cauza problemelor de sănătate.2001 a fost anul de glorie al lui Houllier. A fost numit antrenorul anului de UEFA şi cel mai bun antrenor din lume de publicaţia World Soccer Magazine.